Ehdotus: Neuvoston päätös yhteisön kannasta luonnokseen Yhdistyneiden Kansakuntien Euroopan talouskomission säännöksi moottoriajoneuvojen hyväksynnästä moottoriajoneuvon kuljettajan etunäkyvyysalueen osalta /* KOM/2006/0127 lopull. - AVC 2006/0041 */





[pic] | EUROOPAN YHTEISÖJEN KOMISSIO | Bryssel 20.03.2006 KOM(2006) 127 lopullinen 2006/0041 (AVC) Ehdotus: NEUVOSTON PÄÄTÖS yhteisön kannasta luonnokseen Yhdistyneiden Kansakuntien Euroopan talouskomission säännöksi moottoriajoneuvojen hyväksynnästä moottoriajoneuvon kuljettajan etunäkyvyysalueen osalta (komission esittämä) PERUSTELUT 1. YLEISTÄ Euroopan yhteisöstä tuli 27. marraskuuta 1997 tehdyllä neuvoston päätöksellä 97/836/EY Yhdistyneiden Kansakuntien Euroopan talouskomission (UN/ECE) vuoden 1958 tarkistetun sopimuksen sopimuspuoli. Päätös tuli voimaan 24. maaliskuuta 1998. Mainitun päätöksen 4 artiklassa määrätään muun muassa siitä, että yhteisö voi äänestää Yhdistyneiden Kansakuntien Euroopan talouskomission sääntöluonnoksen hyväksymisen puolesta, kun luonnoksesta äänestetään UN/ECE:n asianomaisessa elimessä, jos neuvosto on Euroopan parlamentin puoltavan lausunnon saatuaan hyväksynyt luonnoksen. YK:n Euroopan talouskomission (UN/ECE) ajoneuvoja koskevien sääntöjen yhdenmukaistamista käsittelevän maailmanfoorumin tulevan kokouksen asialistalla on äänestys (uudesta) luonnoksesta säännöksi moottoriajoneuvojen hyväksynnästä kuljettajan etunäkyvyysalueen osalta. Sääntöluonnoksen päätavoitteena on vahvistaa yhdenmukaistetut tekniset vaatimukset sopimuspuolten välisten moottoriajoneuvojen kaupan teknisten esteiden välttämiseksi ja varmistaa samalla kuljettajan turvallisuuden korkea taso. Erityisesti sääntöluonnoksella pyritään varmistamaan, että tuulilasin ja muiden ikkunoiden mahdollistama näkyvyysalue on asianmukainen. Siksi komissio katsoo, että EY:n olisi syytä äänestää kyseisen (uuden) sääntöluonnoksen puolesta. Lisäksi edellytetään, että sääntöluonnos sisällytetään moottoriajoneuvojen tyyppihyväksyntäjärjestelmään, sillä neuvoston direktiivin 77/649/EY, sellaisena kuin se on viimeksi muutettuna direktiivillä 90/630/EY, soveltamisala on sama kuin kyseisen sääntöluonnoksen. EY:n kanta äänestyksessä muodostetaan UN/ECE:n virallisilla kielillä (ranska ja englanti) saatavilla oleviin asiakirjoihin. Koska EY on YK:n Euroopan talouskomission vuoden 1958 sopimuksen sopimuspuoli, sen on noudatettava sopimuksessa määrättyjä menettelyitä. Päätöksen 97/836/EY 4 artiklan 5 kohdan mukaisesti sääntö julkaistaan ennen sen voimaantuloa Euroopan unionin virallisessa lehdessä kaikilla yhteisöjen virallisilla kielillä. 2. EHDOTETUN PÄÄTÖKSEN SISÄLTÖ Ehdotetun päätöksen tarkoituksena on mahdollistaa se, että komission edustaja voi äänestää yhteisön puolesta Yhdistyneiden Kansakuntien Euroopan talouskomission ajoneuvoja koskevien sääntöjen yhdenmukaistamista käsittelevän maailmanfoorumin tulevassa kokouksessa kyseisestä sääntöluonnoksesta, joka koskee moottoriajoneuvojen hyväksyntää kuljettajan etunäkyvyysalueen osalta. 2006/0041 (AVC) Ehdotus: NEUVOSTON PÄÄTÖS yhteisön kannasta luonnokseen Yhdistyneiden Kansakuntien Euroopan talouskomission säännöksi moottoriajoneuvojen hyväksynnästä moottoriajoneuvon kuljettajan etunäkyvyysalueen osalta (ETA:n kannalta merkityksellinen teksti) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) 27 päivänä marraskuuta 1997 tehdyn neuvoston päätöksen 97/836/EY[1] ja erityisesti sen 4 artiklan 2 kohdan toisen luetelmakohdan, ottaa huomioon komission ehdotuksen[2], ottaa huomioon Euroopan parlamentin puoltavan lausunnon[3], sekä katsoo seuraavaa: (1) Luonnoksessa Yhdistyneiden Kansakuntien Euroopan talouskomission säännöksi moottoriajoneuvojen hyväksynnästä moottoriajoneuvon kuljettajan etunäkyvyysalueen osalta[4] edellytetään, että poistetaan sopimuspuolten väliset moottoriajoneuvojen kaupan tekniset esteet mainittujen näkökohtien osalta ja varmistetaan samalla turvallisuuden korkea taso. (2) Yhteisön kanta kyseiseen sääntöluonnokseen olisi määriteltävä, ja lisäksi olisi säädettävä, että yhteisö äänestää komission edustamana kyseisen sääntöluonnoksen hyväksymisen puolesta. (3) Sääntöluonnos olisi sisällytettävä yhteisön moottoriajoneuvojen tyyppihyväksyntäjärjestelmään, sillä neuvoston direktiivin 77/649/EY, sellaisena kuin se on viimeksi muutettuna direktiivillä 90/630/EY, soveltamisala on sama kuin kyseisen sääntöluonnoksen. ON PÄÄTTÄNYT SEURAAVAA: 1 artikla Hyväksytään asiakirjaan TRANS/WP.29/2005/82 sisältyvä luonnos YK:n Euroopan talouskomission (UN/ECE) säännöksi moottoriajoneuvojen hyväksynnästä moottoriajoneuvon kuljettajan etunäkyvyysalueen osalta. 2 artikla Euroopan yhteisö äänestää komission edustamana 1 artiklassa tarkoitetun sääntöluonnoksen hyväksymisen puolesta Yhdistyneiden Kansakuntien Euroopan talouskomission ajoneuvoja koskevien sääntöjen yhdenmukaistamista käsittelevän maailmanfoorumin hallintokomitean tulevassa kokouksessa. 3 artikla UN/ECE:n sääntö moottoriajoneuvojen hyväksynnästä moottoriajoneuvon kuljettajan etunäkyvyysalueen osalta sisällytetään moottoriajoneuvoja koskevaan yhteisön tyyppihyväksyntäjärjestelmään. Tehty Brysselissä Neuvoston puolesta Puheenjohtaja [1] EYVL L 346, 17.12.1997, s. 78. [2] EUVL C .., [pp.kk.vvvv], s. . [3] EYVL C .. , s. . [4] UN/ECE:n asiakirja TRANS/WP.29/2005/82.